Nyinsԑm mu ᴐpᴐn yԑsԑ abᴐfra a ᴐda yafunu mu no bԑsԑe wᴐ berԑ a womfaa aduro nkaa no. Mpԑn pii no, wei taa si berԑ a nyinsԑn no nnya nnuruu nnawᴐtwe a ԑtᴐ so aduonu no mu. Nyinsԑn mu ᴐha mu abupԑn bԑyԑ ԑfiri du de rekᴐ aduonu a yԑnim na ԑyԑ a yԑtaa te sԑ asԑe anaa onipa no apᴐn.
Ↄpᴐn anaa nyinsԑnsԑeԑ yԑ mmerԑ a ԑmu yԑ den ԑfiri sԑ ԑma ᴐyaw a nnipa no rekᴐ mu wᴐ adwene mu no yԑ kԑse, na ԑgya onipa no adwennwene, ehu, abufuo ne soboᴐbᴐ. Berԑ baako a ԑyԑ den wᴐ nyinsԑnsԑeԑ mu ne sԑ, ԑyԑ a na yԑn nimdeԑ wᴐ deԑ ԑde baeԑ no ho wᴐ fam, anaa yԑnni nimdeԑ wᴐ ho koraa.
Wei yԑ nneԑma binom a ԑde ᴐpᴐn anaa nyinsԑnsԑeԑ ba a ԑsԑ sԑ mmaa hunu na wᴐhyԑ no nso.
Mfeԑ yԑ adekԑseԑ baako a ԑtumi de ᴐpᴐn anaa nyinsԑnsԑeԑ ba. Sԑ ᴐbaa nyini bebree ma ne mfeԑ no boro 35 a ԑyԑ a na ᴐbrԑ wᴐ ne nyinsԑn mu. Mmaa a wᴐafa afuro a wᴐn mfeԑ no boro 35 nya nyinsԑn mu haw ahodoᴐ bi te sԑ nyinsԑnsԑeԑ anaa ᴐpᴐn, nyarewa nketenkete, ne mogyaborosoᴐ.
Nneyԑeԑ ne suban binom a yԑda no adi a ԑha nipadua no bi te sԑ, nnubᴐnenom, nyinsԑn mu nsanom, gyᴐᴐtonom ne ntampenom nyinaa bԑtumi ama ᴐpemfoᴐ bi apᴐn. Sԑ ᴐbaa bi nyinsԑn na ᴐyԑ adwuma wᴐ beaeԑ a nnuro ne mfuturo wira no pii a, ᴐtumi pᴐn.
Mmoawa bi wᴐ nipadua no mu a wᴐtena yԑn mu wᴐ berԑ a wᴐnni yԑn bᴐne biara, mpo ԑtᴐ da a wᴐboa yԑn apᴐmuden. Nanso, mmoawa no bi wᴐwᴐ a wᴐde haw ahodoᴐ brԑ nipadua no a ԑtumi ma obi a ᴐnyem pᴐn. Mmoawa mmienu titire binom a wᴐtena ᴐbaa anaa ᴐbarima agyapadeԑ mu ne mycoplasma hominis ne ureaplasma urealyticm. Sԑ saa mmoawa yi ma ᴐbaa bi nyarewa a, ԑtumi na n’awodeԑ no mu nsԑmu no honhono, na ԑntumi mma ᴐba no nnyini wᴐ awodeԑ no mu. Mpԑn pii no ԑyԑ a ԑnna nneyԑeԑ biara adi enti deԑ ԑbԑyԑ ne sԑ wo anaa wo hokani no bԑkᴐ ama wᴐayԑ ne ho nhwehwԑmu.
Mpԑn pii wᴐ hᴐ a ԑyԑ a awodeԑ no ano no mu yԑ mmrԑ sene sԑdeԑ anka ԑsԑ sԑ ԑyԑ. Sԑ ԑba saa a ԑntumi mma abᴐfra no ntena awodeԑ no mu. Deԑ ԑtumi de wei ba ne sԑ, sԑ onipa no apira wᴐ saa beaeԑ no pԑn wᴐ aprehyԑn mu a. Sԑ honam no nu yԑ mmrԑ boro so na saa beaeԑ no nso yԑ mmrԑ a, ԑma awodeԑ no ano bue ntԑm dodo, na ԑde ᴐpᴐn pa.
Apᴐmuden mu nhwehwԑmu kyerԑ sԑ asikyireyadeԑ a ano yԑ den pa ara tumi de ᴐpᴐn anaa nyinsԑnsԑeԑ ba. Wei nti nnipa a wᴐwᴐ asikyireyadeԑ ne wᴐn adᴐkota nkasa mfa ᴐkwan a wᴐbԑtumi asosᴐ wᴐn mogya mu asikyire no ano sԑdeԑ ԑbԑyԑ a ԑmmoro so na ԑnkᴐfa ᴐpᴐn mma.
Sԑ woyԑ ᴐpemfoᴐ na wononom nnuro basabasa a dᴐkota mmaa wo ho akwankyerԑ a, wotumi hwere wo nyinsԑn no. Ԑtᴐ da mpo na sԑ dᴐkota na ԑmaa wo ho kwan na ԑnne abᴐfra no mogya nhyia a, ԑtumi de ᴐpᴐn ba. Enti sԑ wonyem a hwԑ w’adunom mu yie. Sԑ wobԑnom aduro a dᴐkota de ama wo a, ma no nhunu sԑ wonyԑm, sԑdeԑ ԑbԑyԑ a ᴐnkᴐfa aduro a ԑnne abᴐfra no mogya nhyia mma wo.
Sԑ ᴐbaa bi nam anidaho kwan so asԑe nyinsԑn anaa atu nyinsԑn agu a, daakye bi ᴐbԑtumi apᴐn. Nyinsԑnyiguo ma awodeԑ no ano yԑ mmrԑ. Ԑsiane sԑ woadi kan asԑe bi pԑn no nti, sԑ ᴐba tᴐ yafunu no mu a, awodeԑ no nya atenka bi sԑ ᴐbԑpᴐn apᴐfra no. Sԑ ԑduru saa a, ᴐbaatan no nipadua no ntumi nsosᴐ nipadua mu nsesaeԑ no ano.
Nneԑma a yԑabobᴐ soᴐ yinom yԑ nneԑma a ԑha mmaa wᴐ wᴐn nyinsԑn mu, na ԑtumi de ᴐpᴐn anaa nyinsԑnsԑeԑ ba. Momma yԑmma yԑn ani nku weinom ho.
